Obert el termini per a sol·licitar les beques municipals del Conservatori de Música Joaquín Rodrigo
08 de gener 2019

![](/media/eeqhotfm/87_c_conservatori.jpg)  
  

La regidoria d'Educació ha publicat la convocatòria per a la concessió de beques per a l'alumnat del Conservatori Professional de Música Joaquín Rodrigo de Sagunt. El termini per a presentar les sol·licituds ja està obert i finalitzarà el dijous 31 de gener de 2019 (les sol·licituds presentades fora de termini seran excloses). Els conceptes a becar són les taxes corresponents a la matrícula i la mensualitat. Estes beques són incompatibles amb altres ajudes atorgades per qualsevol altra administració o entitat pública i que tinguen la mateixa finalitat, és a dir, cursar estudis de música.

  

El regidor d’Educació, José Manuel Tarazona, ha destacat la finalitat d’estes beques:   "**L'objectiu és afavorir a totes les persones que vulguen estudiar música i que puguen fer-ho sense discriminació. Hem de recordar que la sol·licitud d'estes ajudes es pot realitzar tant per la seu electrònica que hi ha en la pàgina de l'Ajuntament com en el Prop o el SAIC**".

  

La sol·licitud d'estes beques es realitzarà a través del registre general de l'Ajuntament i per tots els altres mitjans assenyalats per la llei, per mitjà de la presentació dels impresos normalitzats per a la concessió de beques acompanyada de la documentació complementària que es requerix, com és el llibre de família o qualsevol altra documentació que justifique la unitat familiar, així com l'última declaració de la renda efectuada.

  

La beca està dirigida als i les alumnes empadronats a Sagunt durant l'últim any i que promocionen de curs. Així mateix, estes beques són incompatibles amb altres beques per a la mateixa finalitat i en cas de concessió s'haurà de triar entre una d'elles.

  

Existix la possibilitat de presentar la sol·licitud telemàtica (juntament amb la resta de documentació) a través de la seu electrònica de l'Ajuntament de Sagunt, sense necessitat de desplaçaments. Per a això, és necessari certificat digital de l'alumne o alumna major d'edat o en cas de ser menor d'edat, del pare/mare/tutor.

En cas de presentar la sol·licitud de forma presencial, s'haurà de realitzar en els registres habilitats (SAIC o PROP). En este cas, s'escanejarà la documentació per part del registre i es retornaran els originals a l'interessat.

  

Tota la informació sobre estes beques està disponible a través del telèfon 96 265 58 93 així com en la web de [l'Ajuntament​](https://sede.sagunto.es/es-es/Paginas/subvenciones.aspx)

*   [](http://www.facebook.com/sharer.php?u=https://aytosagunto.es/va/actualitat/obert-el-termini-per-a-sol-licitar-les-beques-municipals-del-conservatori-de-música-joaquín-rodrigo-1/ "Facebook")
*   [](http://twitter.com/share?url=https://aytosagunto.es/va/actualitat/obert-el-termini-per-a-sol-licitar-les-beques-municipals-del-conservatori-de-música-joaquín-rodrigo-1/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/obert-el-termini-per-a-sol-licitar-les-beques-municipals-del-conservatori-de-música-joaquín-rodrigo-1/ "Linked In")
*   [](mailto:?body=https://aytosagunto.es/va/actualitat/obert-el-termini-per-a-sol-licitar-les-beques-municipals-del-conservatori-de-música-joaquín-rodrigo-1/)